BIG:ส่อง Q4 กลับมาสูงสุดในรอบปีแนะนำถือราคาเป้าหมาย 5.30 บาท
BIG:ส่อง Q4 กลับมาสูงสุดในรอบปีคงคำแนะนำซื้อ ราคาพื้นฐานใหม่ปรับลงเป็น 5.30 บาท ซึ่งสะท้อนการปรับลดประมาณการกำไรลง และประเมินด้วย P/E ปี 60 ที่ 20 เท่า ราคาปิดมีส่วนเพิ่มได้อีก 14%
9 พ.ย. 2559

บล.ดีบีเอส วิคเคอร์ส ระบุในบทวิเคราะห์วันนี้(9 พ.ย.) ว่า บริษัท บิ๊ก คาเมร่า คอร์ปอเรชั่น จำกัด (มหาชน)หรือ BIG แม้กำไรหลักไตรมาส 3/59 ลดลงถึง 32%เทียบไตรมาสก่อนหน้าผลกระทบทางลบมาจากแผ่นดินไหวที่ญี่ปุ่น เมื่อเดือน เม.ย.59 ได้กระทบปริมาณกล้องของโซนี่ในตลาดฯ ให้มีจำหน่ายน้อยลง จึงยังผลให้ยอดขายลดลง 4%ช่วงเดียวกันของปีก่อนและมีผลพวงตามมาอีกคือ การ rebate เงินมาเป็นรายได้อื่นๆ ก็ถอยลงมาเป็นสัดส่วน 8.2% เทียบกับยอดขายรวม จากเดิมที่คาดไว้ที่ 13% จึงได้ทำการปรับประมาณการปี 59-61 ลงปีละ 4% 
อย่างไรก็ตามกำไรหลักไตรมาส 3/59+8%ช่วงเดียวกันของปีก่อนได้ เนื่องจากยอดขายเพิ่มได้ 6% ตามการฟื้นตัวของตลาดกล้องฯ และทำอัตรากำไรขั้นต้นได้สูงขึ้นเป็น 23% เทียบช่วงเดียวกันของปีก่อนที่ 18% ซึ่งมีผลจากการจำหน่ายกล้องประเภท mirorless ที่ให้อัตรากำไรขั้นต้นสูง และคิดเป็น 60% จากยอดขายทั้งหมด ณ ปลาย ส.ค.59 พร้อมกันนี้ได้ประกาศจ่ายปันผล 0.05 บาทต่อหุ้น  XD 21 พ.ย.59 และจ่าย 1 ธ.ค.59
แต่คาดว่ากำไรหลักในงวดไตรมาส 4/59 จะกลับมาสูงสุดในรอบปีได้ ผลพวงจากอุปทานกล้องถ่ายภาพกลับคืนสู่สภาวะปกติ กล้องรุ่นใหม่ๆที่ออกมาล่าช้าในงวดไตรมาส 3/59 จะกลับมาเปิดตัวกันอย่างมากประมาณ 15 รุ่น ซึ่งจะทยอยเปิดตั้งแต่ ไตรมาส 4/59 เป็นต้นไปจะช่วยเร่งยอดขาย
อีกทั้งราคาขายกล้องรุ่นใหม่ก็จะปรับขึ้นไปอีก 20% คาดว่าสัดส่วนการ การ rebate จะกลับไปที่ 13% อีกได้ นอกจากนี้บริษัทมีข่าวดีก่อนหน้าว่าทาง AIS ได้ให้ BIG บริหาร AIS Shop 3 แห่ง ถือว่าเป็นข่าวดี ที่แสดงว่าการบริหารงานทำได้ดี จึงได้รับความไว้วางใจและเป็นการกระจายความเสี่ยงด้านรายได้ในอนาคต แต่ยังไม่มีรายละเอียดมากนัก จึงไม่ได้ใส่ไว้ในประมาณการ
คงคำแนะนำซื้อ ราคาพื้นฐานใหม่ปรับลงเป็น 5.30 บาท ซึ่งสะท้อนการปรับลดประมาณการกำไรลง และประเมินด้วย P/E ปี 60  ที่ 20 เท่า ราคาปิดมีส่วนเพิ่มได้อีก 14% คาดการณ์กำไรหลักปีนี้และปีหน้าเติบโตดีเป็น 81% และ 12% ตามลำดับ เทียบช่วงเดียวกันของปีก่อนด้านการเติบโตระยะยาวมาจากขนาดตลาดที่บริษัทคาดว่าจะเพิ่มได้ปีละ 10-15% แต่บริษัทก็ขยายธุรกิจไปอื่นๆ เพื่อกระจายความเสี่ยงด้านรายได้ เช่น การรับจ้างพิมพ์ การรับประกันกล้อง และการฝึกอบรมเกี่ยวกับกล้อง เป็นต้น